Allysha Chapman (s. 25. tammikuuta 1989 Oshawa, Ontario, Kanada) on kanadalainen jalkapalloilija. Hän on pelannut Kanadan naisten maajoukkueessa vuoden 2019 MM-kilpailujen päättyessä 68 maaottelua ja tehnyt niissä yhden maalin. Hän on ollut saavuttamassa olympiapronssia Rio de Janeirossa 2016. Vuoden 2019 MM-kilpailuissa hän pelasi Kanadan kaikissa neljässä ottelussa ja niistä kolmessa avauskokoonpanossa. Pelipaikaltaan hän on puolustaja.